Ripple เป็นชื่อของแพลตฟอร์ม (Platform) ที่ถูกสร้างขึ้นในการชำระเงินระหว่างสถาบันการเงิน โดยใช้ธุรกรรมแบบ P2P (Peer-to-Peer) โดยมี XRP เป็นตัวกลางเชื่อมระหว่างการทำธุรกรรมและแลกเปลี่ยนระหว่างสกุลเงิน (Fiat,Fiat) ทำให้ Ripple ประมวลผลได้รวดเร็วมาก ช่วยแก้ปัญหาเรื่องความล่าช้าและค่าธรรมเนียม ยิ่งไปกว่านั้น Ripple เองยังมีบริการด้าน Payment Gateway ที่ประกอบไปด้วยผลิตภัณฑ์มากมาย ช่วยอำนวยความสะดวกให้การดำเนินการเกี่ยวกับธุรกรรมการเงินในด้านอื่นๆ ด้วย
XRP คือ สกุลเงินดิจิทัล (Cryptocurrency) ที่ถูกสร้างขึ้นมาเพื่อเป็นตัวกลางในการทำธุรกรรมของแพลตฟอร์ม Ripple แก้ปัญหาเรื่องความล่าช้า ลดค่าธรรมเนียมและประมวลผลได้รวดเร็ว ถึงแม้ว่า Ripple และ XRP จะใช้เทคโนโลยีและกลไกการทำงานแบบเดียวกันแต่ก็มีความแตกต่างกันโดยสิ้นเชิง